DOHOME พุ่ง 10% ทำสถิติออลไทม์ไฮ! ลุ้นไตรมาส 1 กำไรนิวไฮ
DOHOME พุ่ง 10% ทำสถิติออลไทม์ไฮ! ลุ้นไตรมาส 1 กำไรนิวไฮ ล่าสุดอยู่ที่ 19.20 บาท บวก 1.70 บาท หรือ 9.71% มูลค่าซื้อขาย 580.39 ล้านบาท
DOHOME พุ่ง 10% ทำสถิติออลไทม์ไฮ! ลุ้นไตรมาส 1 กำไรนิวไฮ ล่าสุดอยู่ที่ 19.20 บาท บวก 1.70 บาท หรือ 9.71% มูลค่าซื้อขาย 580.39 ล้านบาท
24 ก.พ. 2564

ผู้สื่อข่าวรายงานว่า ราคาหุ้น บริษัท ดูโฮม จำกัด (มหาชน) หรือ DOHOME ล่าสุด ณ เวลา 11.21 น. อยู่ที่ 19.20 บาท บวก 1.70 บาท หรือ 9.71% สูงสุดที่ 19.40 บาท ต่ำสุดที่ 17.80 บาท ด้วยมูลค่าซื้อขาย 580.39 ล้านบาท โดยราคาหุ้น DOHOME ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 6 ส.ค.2562

โดย บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น DOHOME ให้ราคาเป้าหมายใหม่ที่ 20 บาท แนวโน้มผลประกอบการยังโดดเด่นชัดเจน จากแผนงานเชิงรุกมากขึ้น ทั้งเปิดสาขาใหญ่เฉลี่ย 5 แห่ง/ปี (เดิม 3) ขณะที่การดำเนินงานหลักยังดีทุกองค์ประกอบทั้ง SSSG ที่ QTD เติบโตสูงถึง 17-19% y-y และ Gross margin ปรับขึ้นสูงกว่า 23-25% ตาม Product mix ที่ดีขึ้น และสาขาใหม่แหลมฉบังเปิดเมื่อเดือน ม.ค.64 ผลตอบรับดีมากและถึงจุดคุ้มทุนแล้วในเดือนแรก โดยรวมมองกำไรไตรมาส 1/64 ทำ New high ต่อเนื่อง
ด้าน Valuation ซื้อขายด้วย Valuation premium ด้วย PER 35 เท่า แต่มองยังเหมาะสมเมื่อพิจารณาจากฐานกำไรยังเล็กในกลุ่มค้าปลีก โอกาเติบโตสูง พร้อมกับรูปแบบธุรกิจที่สามารถตอบโจทย์ลูกค้าได้ดี
นอกจากนี้ มองความเชื่อมั่นต่อหุ้นดีขึ้นหลังบริษัทให้ความมั่นใจกรณีแผนเพิ่มทุนจะใช้เป็นทางเลือกสุดท้าย ขณะที่ Earnings momentum ดีสุดในกลุ่มฯ